Liisi Tandefelt

Liisi Kaarina Tandefelt (s. 2. toukokuuta 1936 Hämeenlinna) on suomalainen näyttelijä ja pukusuunnittelija. Hänen yli puolen vuosisadan mittaiselle näyttelijänuralleen on mahtunut runsaasti rooleja teatterissa ja televisiosarjoissa sekä muutamissa pitkissä elokuvissa. Lisäksi Tandefelt on tehnyt uraa teatterin pukusuunnittelijana. Hänet tunnetaan myös Helsingissä toimivan Teatteri Avoimien Ovien perustajana.

 Elämäkerta 
Tandefelt kirjoitti ylioppilaaksi Hämeenlinnan tyttölyseosta 1954, opiskeli taidehistoriaa Helsingin yliopistossa 1955, suoritti sisustusarkkitehdin tutkinnon Taideteollisessa oppilaitoksessa 1958 ja näyttelijän tutkinnon Suomen Teatterikoulussa 1961.  Tandefelt oli vuosina 1959–1969 naimisissa Urpo Huhtasen kanssa. Avioliitosta syntyi yksi lapsi. Kahdessa kirjailijoiden elämäkerrassa on esitetty väite, että hän olisi seurustellut 1959 Lasse Heikkilän kanssa, minkä hän itse on oikaissut perättömänä.Liisi Tandefelt, En seurustellut Lasse Heikkilän kanssa, Helsingin Sanomat, 26.2.2011 sivu C4

Tandefelt palkittiin taiteilijaurastaan Pro Finlandia -mitalilla vuonna 1978. Hän perusti Teatteri Avoimet Ovet vuonna 1994 teatterikiertuetoimintansa tueksi. Pysyvän tilan se sai 1997 Helsingin Museokadulta. Tandefelt toimi teatterin johtajana kausilla 1998–2003.Teatteri Avoimet Ovet: Historia  Vuonna 2006 ilmestyi hänen 50-vuotistaiteilija-juhlavuoden elämäkertakirja Liisi Tandefelt — Monessa roolissa. Seuraavana vuonna Teatterimuseossa oli näyttely hänen suunnittelemistaan puvuista.

Vuonna 2012 Tandefelt esiintyi Sofi Oksasen kirjaan perustuvassa elokuvassa Puhdistus, josta hänet palkittiin parhaan naissivuosan Jussi-palkinnolla.

 Palkinnot ja tunnustukset 
 Pro Finlandia -mitali 1978
 kultamitali Prahan kvadriennaalissa 1987
 Taideteollisen korkeakoulun kunniajäsen 2004 
 Naissivuosan Jussi-palkinto elokuvasta Puhdistus 2013

 Katso myös 
 Tandefelt-suku

Lähteet
 Helsingin Sanomat artikkeli 21.11.2006 "Täytyy olla tatsia ja tunnetta"
 Teatterimuseo

 Viitteet 

 Kirjallisuutta 

Weckman, Joanna: ”Kun jonkun asian tekee, se pitää tehdä täydellisesti” : Liisi Tandefelt pukusuunnitelijana 1958–1992. Väitöskirja, Aalto-yliopiston taiteiden ja suunnittelun korkeakoulu, 2015. .

Luokka:Teatteripukusuunnittelijat
Luokka:Suomalaiset näyttelijät
Luokka:Pro Finlandia -palkitut
Luokka:Jussi-palkinnon saajat
Luokka:Vuonna 1936 syntyneet
Luokka:Elävät henkilöt